जम्मू प्रदेश दी मश्हूर झील मानसर दे उत्तरी कंढै बनी दी हवेला दो-मंजली अमारत ऐ। इसदी उप्परली मंजला दे दक्खनी कमरे च प्हाड़ी चित्र-कला दे किश नमूमे दिक्खे जाई सकदे न। इनें चित्रें दा टकोदा सरबन्ध जम्मू शैली कन्ने ऐ। जम्मू दे मंदरें च ते राजमैहलें च बने दे चित्रें कन्ने इन्दी समानता बड़ी टकोदी ऐ। रामनगरै दे रंगमैह‌्ला दे चित्रें कोला ए चित्र कोमलता ते कलात्मकता दी द्रिश्टी दे स्हाबें घटिया न पर बिशे(Subject) दे तौर पर ए चित्र अपना इक बक्खरा थाह‌्‌‌र रखदे न।